भोपाल , शताब्दी ट्रेन की टॉयलेट में कांग्रेस नेता फंस गये। मध्य प्रदेश कांग्रेस कमेटी के पूर्व संगठन प्रभारी महामंत्री चंद्रिका प्रसाद द्विवेदी शताब्दी ट्रेन के टॉयलेट में ऐसे फंसे कि डेढ़ घंटे से ज्यादा समय की भारी मशक्कत के बाद ही बाहर निकल गए। टॉयलेट गए कांग्रेस नेता दरवाजे की चटकनी जाम होने से फंस गए थे। पहले तो उन्होंने कुछ देर दरवाजा खटखटाया, जब किसी ने नहीं सुना तो बेटे को फोन लगाया। बेटे ने रेलवे के हेल्पलाइन नंबरों पर फोन लगाए। इसके बाद चंद्रिका प्रसाद को बाहर निकाला जा सका।